7ab76fdd239de1d07459b85ffa6945c6
Kære Bolius

Min datter har en græsplæne med svampe i. Jeg vil høre, om de er giftige, og hvordan man får udryddet dem?

Venlig hilsen Steen H


Er svampene i græsplænen giftige?
bolius.dk
2021.17
Kære Steen H

Jeg har egentlig det princip, at jeg ikke svarer på spørgsmål om svampe. Specielt, hvis spørgsmålet drejer sig  om, hvilken svamp der er afbilledet på et foto. Det er for farligt og risikabelt.

Jeg vil gøre en undtagelse her.

Denne svamp er meget let genkendelig. Der er tale om Paryk Blækhat, og den er ikke giftig.

Hyppig græsslåning kan reducere antallet meget. Antallet kan også reduceres ved at plukke svampen med hele stokken, så myceliet i jorden reduceres.

Jeg er imod anvendelse af kemiske bekæmpelsesmidler.

Læs mere her: [Kan du undgå og bekæmpe svampe i haven?](/kan-du-undgaa-og-bekaempe-svampe-i-haven-91953)

